Alueiden komitean lausunto aiheesta "Komission tiedonanto – Tutkimusinvestoinnit: Toimintasuunnitelma Euroopalle"



Virallinen lehti nro C 073 , 23/03/2004 s. 0069 - 0072



Alueiden komitean lausunto aiheesta "Komission tiedonanto - Tutkimusinvestoinnit: Toimintasuunnitelma Euroopalle" (2004/C 73/13) ALUEIDEN KOMITEA, joka ottaa huomioon komission tiedonannon aiheesta "Tutkimusinvestoinnit: toimintasuunnitelma Euroopalle" (KOM(2003) 226 lopullinen), ottaa huomioon Euroopan komission 30. huhtikuuta 2003 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon puheenjohtajansa 19. maaliskuuta 2003 tekemän päätöksen antaa lausunnon valmistelu "kulttuuri ja koulutus" -valiokunnan tehtäväksi, ottaa huomioon komission tiedonannon aiheesta "Tutkijat eurooppalaisella tutkimusalueella: yksi ammatti, monta uraa" (KOM(2003) 436 lopullinen), ottaa huomioon laatimansa lausunnon aiheesta "Komission tiedonanto - Eurooppalaisen tutkimusalueen alueellinen ulottuvuus" (KOM(2001) 549 lopullinen) (CdR 442/2001 fin)(1); ottaa huomioon laatimansa lausunnon aiheista "Komission tiedonanto - Lisää tutkimusta Euroopan hyväksi - Tavoitteena 3 prosenttia BKT:sta" (KOM(2002) 499 lopullinen) sekä "Komission tiedonanto - Uudet panostukset, suuntaviivat ja näköalat" (KOM(2002) 565 lopullinen) (CdR 328/2002 fin)(2), ottaa huomioon "kulttuuri ja koulutus" -valiokunnan lokakuun 2. päivänä 2003 hyväksymän lausuntoluonnoksen (CdR 246/2003 rev.), jonka esittelijä oli Länsi-Götanmaan aluevaltuutettu Lars Nordström (SE, ELDR), katsoo, 1) että komissio on Eurooppa-neuvoston sille maaliskuussa 2003 antaman tehtävän mukaisesti esittänyt toimintasuunnitelman koulutukseen tehtävistä investoinneista, jotta tavoite kolmen prosentin BKT-osuudesta voidaan saavuttaa vuoteen 2010 mennessä; jotta kolmen prosentin tavoite saavutetaan niin, että kaksi kolmasosaa investoinneista on yritysten tekemiä, on Euroopan tutkimushenkilöstöä lisättävä noin 1,2 miljoonalla henkilöllä, 2) että toimintasuunnitelmalla tähdätään siihen, että eri poliittisilla tasoilla toteutettavat tarvittavat aloitteet ovat kestäviä, keskenään johdonmukaisia ja voivat aikaansaada perinpohjaisia muutoksia; yli 80 prosenttia julkisen sektorin tutkimusinvestoinneista EU:ssa tehdään paikallisella, alueellisella ja kansallisella tasolla, 3) että tutkimusjärjestelmän heikot yhdyssiteet uhkaavat johtaa investoinneista vetäytymiseen: tutkimusuraan liittyvien ongelmien vuoksi osa hyvistä tutkijoista saattaa jättää tutkimustyön tai lähtee Euroopan ulkopuolelle; merkittäväkin tutkimustoiminta saa osakseen vähän näkyvyyttä, jos se on liian hajanaista; pienillä ja keskisuurilla yrityksillä on vaikeuksia saada hankkeilleen rahoitusta; tutkijoiden ja tutkimusjohdon tiedot teollis- ja tekijänoikeuksien suojaamisesta ja hallinnasta ovat puutteellisia, 4) että kuluvan vuoden loppuun mennessä asiantuntijaryhmä aikoo esittää ehdotuksensa Euroopan tutkimusneuvoston (ERC) perustamiseksi, 5) Euroopan parlamentti on tehnyt uuden aloitteen "oppivista alueista" (KnowREG), joiden rahoitus osoitetaan rakennerahastojen ja puiteohjelmien ulkopuolelta; aloitteella pyritään tukemaan tutkimuspolitiikkaa koskevaa strategista toimintaa alue- ja paikallistasolla, 6) ERRIN (European Regions Research & Innovation Network), jonka muodostavat sata EU:n alueellista edustustoa Brysselissä (niitä on kaikkiaan 240), ylläpitää EU:n toimielinten sekä alue- ja paikalliselinten välisiä yhteyksiä ja voi osallistua komission toimintasuunnitelmaehdotuksen toteutukseen, hyväksyi yksimielisesti 19. ja 20. marraskuuta 2003 pitämässään 52. täysistunnossa (marraskuun 20. päivän kokouksessa) seuraavan lausunnon. 1. Alueiden komitean näkemykset ja suositukset Edistetään tutkimisinvestointien alueellisten strategioiden johdonmukaista kehitystä Alueiden komitea 1.1. on tyytyväinen komission toimintasuunnitelmassa tekemään ehdotukseen lisätä tutkimusinvestointeja Euroopan julkisen sektorin tutkimusperustan vahvistamiseksi ja kiinnostavuuden lisäämiseksi yksityisen sektorin investoinneille tutkimukseen ja innovointiin. 1.2. huomauttaa, että yritykset voivat investoida tutkimukseen ainoastaan siinä tapauksessa, että on mahdollista havaita pysyviä tuloksia. Perustutkimuksessa ja innovaatioalalla kehitystyö vaatii paljon aikaa tuottaakseen kilpailukykyisiä tuotteita tai palveluita. Erityisesti näillä aloilla on nykyistä EU-tukea lisättävä. 1.3. katsoo, että yhteisön tukea koskevien suuntaviivojen avulla on yksinkertaistettava tulosten hyödyntämistä. Yksityisen sektorin investointien kannustamiseksi on myös tärkeää määritellä tutkimuksen ja kehityksen välinen sisältöä koskeva raja etenkin ajatellen kilpailukyvyn kehittämistä tulevaisuudessa. Luodaan yhteinen visio keskeisten teknologioiden kehittämisestä ja hyödyntämisestä Alueiden komitea 1.4. lausuu näkemyksensä ehdotuksista, jotka koskevat alue- ja paikallistasoa eurooppalaisten teknologiayhteisöjen perustamisen yhteydessä. Taataan kaikille alueille mahdollisuus hyötyä tutkimusinvestointien lisääntymisestä Alueiden komitea 1.5. yhtyy komission käsitykseen siitä, että kaikki alueet hyötyvät keskinäisestä oppimisesta niiden määritellessä tutkimus- ja innovointistrategioitaan. Samanlaista lähestymistapaa voidaan soveltaa kolmen prosentin tavoitteen seurauksiin tutkimus- ja kehitystyössä toimivien koulutettujen henkilöiden määrän osalta. Tällöin on kuitenkin mukautettava tarpeelliset toimet kulloiseenkin alueelliseen ja kansalliseen lähtötilanteeseen. 1.6. katsoo, että komission ehdotus luokitella alueet ja luoda menetelmä alueiden panostuksen vertailevaksi arvioksi edistää sosiaalista, taloudellista, teknistä sekä ympäristöä ja organisaatioita koskevaa tulevaisuudentutkimusta aluetasolla sekä keskustelua EU:n kolmannesta yhteenkuuluvuutta koskevasta kertomuksesta puiteohjelmien ja rakennerahasto-ohjelmien suunnittelua varten vuosiksi 2007-2013. Laaditaan johdonmukainen poliittisten toimien kokonaisuus Alueiden komitea 1.7. pitää tervetulleena sitä, että rakennerahastoja hyödynnetään infrastruktuuriin, koulutusmahdollisuuksiin sekä tutkimukseen ja innovointiin liittyvien alueellisten erojen poistamiseksi. Rakennerahastojen ja tutkimustoiminnan tukemisen tavoitteet poikkeavat kuitenkin toisistaan, joten niiden välillä on tehtävä ero. Tutkimustoiminnan tukemisen keskeisenä perusteena on oltava tieteellinen huippuosaaminen. Rakennerahastojen tarjoamaa rakennetukea tarvitaan yhteisvaikutusten aikaansaamiseksi. Alueiden komitea on viitannut tähän seikkaan aiemmissa lausunnoissaan(3). 1.8. yhtyy tiedonannossa esitettyyn ehdotukseen, että eri välineiden johdonmukaisesta hyödyntämisestä ja strategioiden välisestä vuorovaikutuksesta on vaihdettava ehdotuksia vuosittain ennen Eurooppa-neuvoston kevätkokousta esimerkiksi avoimesta koordinointiprosessista saatujen tietojen ja kokemusten perusteella. 1.9. toivoo lisäksi, että EU:hun liittyvät valtiot kutsutaan mukaan tutkimusinvestointeja koskevaan toimintasuunnitelmaan etenkin tukemalla alueidenvälisen tutkimusyhteistyön alullepanoa ja kehittämistä vertikaalisen (arvonlisäketjun perusta) sekä horisontaalisen integraation (monialaisen tutkimuksen avulla) yhdistävän johdonmukaisen toimenpidevalikoiman avulla. 1.10. kannattaa pienten ja keskisuurten yritysten osallistumismahdollisuuksien parantamista julkisissa hankintamenettelyissä. Tämä voitaisiin toteuttaa esimerkiksi luomalla useiden pienten ja keskisuurten yritysten välisiä alakohtaisia tutkimusverkostoja. Houkutellaan lisää opiskelijoita tutkimuksen pariin Alueiden komitea 1.11. katsoo, että väestökehityksen johdosta alue- ja paikallistasolla on pidettävä silmällä sitä, ettei teknisen ja tutkimusalan työvoimapula uhkaa hyvinvointia. Tässä yhteydessä tulee tehdä yhteistyötä koulutuslaitosten kanssa ja levittää tietoja olemassa olevista mahdollisuuksista. 1.12. esittää, että Bolognan prosessin kolmannen tason (tohtorinväitöskirjataso) yhteydessä komissio kehottaa jäsenvaltioita ja alueita antamaan selvityksen kokemuksistaan tutkijoiden uudenlaisista urakehitysrakenteista, tutkimusinstituuttien uudenlaisista kumppanuuksista sekä muista kumppanuusmuodoista tutkijakoulutuksen ja tutkimustyön välisen epäsuhdan korjaamiseksi. Lisätään julkista tutkimusperustaa ja sen yhteyksiä alueiden yritysmaailmaan Alueiden komitea 1.13. on samaa mieltä komission kanssa siitä, että EU:n on laadittava suuntaviivat julkisrahoitteisen tutkimuksen avulla aikaansaatujen teollis- ja tekijänoikeuksien ja lisenssien hallinnasta ja hyödyntämisestä. Sovitetaan EU:n rahoitusvälineet kansalliseen tutkimukseen alueellisella tasolla Alueiden komitea 1.14. kehottaa vakavasti komissiota myötävaikuttamaan siihen, että kaikki alueet saavat mahdollisuuden osallistua seuraavan rakennerahasto-ohjelmakauden valmisteluun. Erityisesti tämä koskee EU:hun liittyvien valtioiden alueita. Edistetään kriittisen massan syntymistä aluetasolla suuntaamalla suoria tukia tutkimukseen ja innovointiin Alueiden komitea 1.15. katsoo, että tutkimusresurssien yhdistäminen tulee toteuttaa myös alakohtaisista eri näkökulmista käsin huippuosaamiskeskusten ja -verkostojen luomiseksi alue- ja paikallistasolla. Esimerkiksi alakohtaisen toiminnan johtamista, koulutusta ja tietämyksen levittämistä on tuettava erilaisten takausjärjestelmien avulla riskien jakamiseksi eri osapuolten kesken. Tuetaan tutkimusintensiivisten pk-yritysten riskipääoman saantia Alueiden komitea 1.16. katsoo, että kysymystä riskipääomasta tutkimusintensiivisille pk-yrityksille on käsiteltävä jäsenvaltioiden kansallisia toimintaohjelmia koskevien, Luxemburgin prosessin mukaisten neuvotteluiden yhteydessä sekä Euroopan sosiaalirahaston toteuttaman ammattitaidon kehittämisohjelman väliarvioinnin ja seuraavan rakennerahasto-ohjelmakauden valmistelun yhteydessä. Edistetään finanssipolitiikan kasvua lisäävää vaikutusta sekä julkisten investointien laatua Alueiden komitea 1.17. kehottaa komissiota myötävaikuttamaan siihen, että Luxemburgin prosessin mukaisissa neuvotteluissa kansallisista toimintaohjelmista kiinnitetään erityistä huomiota kyseisissä toimintaohjelmissa esitettyihin ehdotuksiin tavoista suunnata julkinen tuki nykyistä enemmän tutkimukseen ja innovointiin. Laaditaan katsaus tutkimusta koskevista valtiontukisäännöistä ennen vuotta 2006 Alueiden komitea 1.18. ei kannata komission esitystä siitä, että tutkimus- ja kehitystoimintaan myönnettävää valtiontukea koskevien nykyisten yhteisön puitteiden voimassaoloaikaa jatkettaisiin vuoteen 2005(4), vaan korostaa vielä kerran, että nykyiset toimintakehykset eivät ole omiaan - etenkään pk-yrityksiä ajatellen - parantamaan tieteellisen innovaation olosuhteita(5). Suojataan teollis- ja tekijänoikeudet tutkimusprosesseissa ja yksittäisillä teknologian aloilla Alueiden komitea 1.19. tukee ehdotusta unionin laajuisista toimenpiteistä tietämyksen lisäämiseksi ja lisäkoulutuksen tarjoamiseksi teollis- ja tekijänoikeuksista tutkijoille ja opiskelijoille, kunhan se voidaan toteuttaa vapaaehtoisen ja ylimääräisen opetustarjonnan avulla. Lisätään avoimuutta yritysten tutkimusinvestointien raportoinnissa Alueiden komitea 1.20. ehdottaa, että nykyisten kansainvälisten ohjeistojen hyödyntämistä yritysten henkisen pääoman mittaamisessa ja siitä tiedottamisessa käsiteltäisiin yritysten sosiaalisen vastuun yhteydessä ja että ohjeiston käytön seurannasta vastaisi Dublinin säätiön yhteydessä toimiva Euroopan muutoksenseurantakeskus. Bryssel, 20. marraskuuta 2003. Alueiden komitean puheenjohtaja Albert Bore (1) EYVL C 278, 14.11.2002, s. 1. (2) EUVL C 244, 10.10.2003, s. 10. (3) CdR 442/2001 fin, "Eurooppalaisen tutkimusalueen alueellinen ulottuvuus", KOM(2001) 549 lopullinen. (4) CdR 328/2002 fin, kohta 16, s. 6. (5) CdR 328/2002 fin, kohta 13, s. 5.